paragraph_text: Osnovana 1868. godine, spada u starije gradove u Kaliforniji. Nalazi se 30-ak km od pacifičke obale, 110 km zapadno od Sacramenta i 80 km sjeverno od San Francisca. Najveći je grad kalifornijskog Wine Countryja, regije u kojoj se uzgajaju svjetski poznate sorte grožđa, kao i peti po veličini grad zaljevskog područja San Francisca, iza San Josea, San Francisca, Oaklanda i Fremonta.